**Žaidimų programuotojo su Unity platforma modulinė profesinio mokymo programa skirta parengti kvalifikuotą darbuotoją, gebantį kurti dvimačius (2D) ir trimačius (3D) kompiuterinius žaidimus, taikant Unity žaidimų variklį, C# programavimo kalbą bei įvairias skaitmenines grafikos ir animacijos technologijas. Būsimasis žaidimų programuotojas įgyja žinių, reikalingų tiek žaidimų prototipų kūrimui, tiek pilnai veikiančių žaidimų išleidimui.**

**Būsimieji žaidimų programuotojai mokomi:**

* Žaidimų kūrimo naudojant Unity aplinką ir C# programavimo kalbą;
* Žaidimų projektavimo principų, scenarijų kūrimo (angl. scripting) ir komponentinio programavimo;
* Objektinio programavimo taikymo žaidimų logikos ir sąveikų kūrimui;
* 2D ir 3D grafikų integravimo ir animacijų sistemomis;
* Žaidimų vartotojo sąsajos (UI) projektavimo ir kūrimo;
* Žaidimų optimizavimo, testavimo ir derinimo (debugging) įgūdžių;
* Žaidimų publikavimo skirtingose platformose: Windows, Android, iOS, WebGL;
* Darbo su versijų kontrolės sistemomis (Git) ir komandinio darbo aplinkoje.

**Mokymo procesas vyksta modernia įranga aprūpintose klasėse ir laboratorijose, naudojant Unity, Visual Studio bei kitus aktualius įrankius. Didelis dėmesys skiriamas praktiniam mokymui(-si), kuris sudaro daugiau nei 70% mokymosi laikotarpio.**

**Praktika ir įsidarbinimas**

Praktika atliekama žaidimų kūrimo studijose, informacinių technologijų įmonėse, kūrybinėse agentūrose ar pramogų industrijos sektoriuje. Taip pat galimos Erasmus+ programos profesinės stažuotės, kurių metu praktika atliekama užsienio įmonėse. Praktikos metu demonstruojamos, įtvirtinamos ir tobulinamos įgytos kompetencijos.

Įgijęs kvalifikaciją asmuo galės dirbti jaunesniuoju žaidimų programuotoju (Unity Developer), žaidimų testuotoju arba prisidėti prie kūrybinės komandos kaip techninis specialistas.

Baigus šią programą mokymąsi galima tęsti pagal aukštojo mokslo informatikos, multimedijos, ar skaitmeninių žaidimų dizaino studijų krypties programas.

**Programos aprašas**

Žaidimų programuotojo su Unity platforma modulinė profesinio mokymo programa